Rianna

**Robyn Rianna Fenty**  *(aytılıwı: Robin Rianna Fenti)* Barbadoslıq qosıqshı, aktrisa hám isbilermen áyel. Barbadostıń Sent-Mishel qalasında tuwılǵan, balalıǵı bolsa Brijtaun qalasında ótken. Rihanna amerikalıq prodyuser Evan Rogers onı AQShga demo-kassetalar jazıwǵa usınıs etiwi artınan muzıka sanaatına kirip kelgen. 2005-jılda Def Jam Ieybli menen shártnama tastıyıqlaǵannan keyin, Rihanna óziniń birinshi eki albomı- *"Music of the Sun" (2005)* hám *"A Girl like Me" (2006)* atlı albomların tıńlawshıları itibarına usınıs etken. Usı albomlardıń ekewide Billboard 200 xit-paradınıń joqarı onlıǵına kiriwge erisken.

Úshinshi albomındaǵı *«Umbrella»* qosıǵı Rihannaǵa Grammy sıylıǵın alıp kelgen hámde onıń dúnya júzlik mártebege erisiwine úlken úles qosqan. Keyinirek, Rihanna pop, dens hám R&B janrları elementlerin óz ishine alǵan *"Rated R" (2009 ), "Loud" (2010 ), "Talk That Talk" (2011) hám "Unapologetic"* (2012; bul albom Billboard 200 xit-paradida birinshi tekshege shekem kóterilgen) atlı studiyalıq albomların járiyalaǵan. Bul albomlarǵa kiritilgen *"Rude Boy", "Only Girl (In the World)", "What's My Name?", "S&M", "We Found Love", "Where Have You Been" hám "Diamonds"* atlı qosıqları xit-paradlarda joqarı tekshelerge kóterilgen. Rihannanıń *"Anti"* (2016 ) atlı segizinshi albomı Billboard 200 xit-paradında eń joqarı tekshege kóterilgen. Albomǵa kiritilgen *"Work"* naması Billboard Hot 100 xit-paradida birinshi teksheni iyelegen. Muzıkalıq iskerligi dawamında Rihanna Drake, Eminem, Jay-Z, Kanye West, Ne-Yo hám Shakira sıyaqlı kóplegen qosıqshılar menen sheriklik etken.

Rihanna usı kúnge shekem dúnya boylap 250 millionnan zıyat audio satqan hám tariyxdaǵi ekinshi eń kóp audio satqan hayal qosıqshıǵa aynalǵan. Onıń 14 qosıǵı Billboard Hot 100 xit-paradında birinshi tekshege shekem kóterilgen, 31 qosıǵı bolsa sol xit-paradtıń joqarı onlıǵına kirgen. Rihanna kóplegen jetiskenliklerge, atap aytqanda, *9 márte "[[Grammy Awards]]", 13 márte "[[American Music Awards]]", 12 márte "[[Billboard Music Awards]]"* ǵa iye bolǵan. Bunnan tısqarı, *6 márte "[[Guinness rekordlar kitabına]] kirgen* hám bir márte *Oscar sıylıǵına kandidat etip kórsetilgen*. 2012-hám 2018-jıllarda Time jurnalınıń dúnyanıń eń abıraylı 100 adamı diziminen orın iyelegen. 2012- hám 2014-jıllarda Forbes jurnalınıń jáhánniń eń joqarı aqsha tabatuǵın adamları diziminde Top 10 lıq qatarınan orın alǵan. 2022-jılǵı statistikaǵa qaraǵanda, Rihanna $1,4 milliard baylıǵı menen dúnyadaǵı eń bay hayal qosıqshı esaplanadı. 

Rihanna qosıqshılıqtan tısqarı filantroplıq hám aktrisalıq penen de shuǵıllanadı. 2012-jılda ıqlım ózgeriwin úyreniw programmalarına qáwenderlik etiwshi *"Clara Lionel Foundation"* qayırqomlıq fondına tiykar salǵan. Aktrisa retinde *"Battleship" (2012), "Home" (2015), "Valerian and the City of a Thousand Planets" (2017) hám "Ocean's 8" (2018)* sıyaqlı filmlerde rol atqarǵan*.*

## Diskografiyası

* ''Music of the Sun'' (2005) 
* ''A Girl like Me'' (2006)
* ''Good Girl Gone Bad'' (2007)
* ''Rated R'' (2009)
* [''Loud'' (2010)](https://www.bing.com/search?q=rihanna+loud+(deluxe)&filters=dtbk:%22MCFvdmVydmlldyFvdmVydmlldyFiYzJiNmU2NS00NGE3LTE2ZTYtYTg1OS02YzJkZGY5MDkwZjA%3d%22+sid:%22bc2b6e65-44a7-16e6-a859-6c2ddf9090f0%22+tphint:%22f%22&FORM=DEPNAV)
* [''Talk That Talk'' (2011)](https://www.bing.com/search?q=rihanna+talk+that+talk+(edited)&filters=dtbk:%22MCFvdmVydmlldyFvdmVydmlldyEyNTlkZDIxMi04YzZmLTdiNGEtMjdjNC1lYWJhZGVlOWRiMjE%3d%22+sid:%22259dd212-8c6f-7b4a-27c4-eabadee9db21%22+tphint:%22f%22&FORM=DEPNAV)
* [''Unapologetic'' (2012)](https://www.bing.com/search?q=rihanna+unapologetic+(deluxe)&filters=dtbk:%22MCFvdmVydmlldyFvdmVydmlldyE4M2UxNGE1OS1hMmJjLTRhMTctYjgwZS0yNzU5Y2M4Y2UxMzM%3d%22+sid:%2283e14a59-a2bc-4a17-b80e-2759cc8ce133%22+tphint:%22f%22&FORM=DEPNAV)
* [''Anti'' (2016)](https://www.bing.com/search?q=rihanna+anti+(deluxe)&filters=dtbk:%22MCFvdmVydmlldyFvdmVydmlldyEwNjJmYzNkNy05NTEyLTc5NmUtYTMyNS0wMTZmOTM1M2Q5ZTg%3d%22+sid:%22062fc3d7-9512-796e-a325-016f9353d9e8%22+tphint:%22f%22&FORM=DEPNAV)

## Filmografiyası

* [''Bring It On: All or Nothing'' (2006)](https://www.bing.com/ck/a?!&&p=f19ab964166b46fcJmltdHM9MTcxODMyMzIwMCZpZ3VpZD0xYzEwOTU4Ny04YzI2LTY1ODItMWYyNS04MTljOGQ3MTY0MjMmaW5zaWQ9NTI0MQ&ptn=3&ver=2&hsh=3&fclid=1c109587-8c26-6582-1f25-819c8d716423&psq=Bring+It+On%3a+All+or+Nothing+(2006)&u=a1aHR0cHM6Ly93d3cuaW1kYi5jb20vdGl0bGUvdHQwNDkwODIyLw&ntb=1)
* ''Battleship'' (2012)
* ''This Is the End'' (2013)
* ''Home'' (2015)
* ''Valerian and the City of a Thousand Planets'' (2017)
* ''Ocean's 8'' (2018)
* ''Guava Island'' (2019)

## Derekler